2. pielikums

Latvijas Investīciju un attīstības aģentūras

2024. gada\_\_ .\_\_\_\_\_\_
iekšējiem noteikumiem Nr.\_\_\_\_\_\_\_\_\_\_\_\_\_\_\_\_\_\_

**Pārbaudes lapas “Lielo un vidējo komersantu investīciju aizdevumu ar kapitāla atlaidi**

**konkurētspējas veicināšanai uzraudzības pārbaudes kritēriji” pārbaudes nosacījumi**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Ir saņemts komersanta iesniegums par īstenotā investīciju projekta pēcuzraudzības uzsākšanu un identificēts pēcuzraudzības periods (trīs gadi). | Pēc investīciju projekta pilnīgas pabeigšanas Atbalsta pretendenta paraksttiesīgā persona iesniedz Aģentūrā iesniegumu par īstenotā projekta pēcuzraudzības (turpmāk – PU) uzsākšanu (turpmāk – Iesniegums). Atbalsta pretendenta Iesniegums ir reģistrēts un pieejams elektroniski valsts platformā biznesa attīstībai “Business.gov.lv” (turpmāk - Business.gov.lv).Pēc Atbalsta pretendenta Iesnieguma saņemšanas tiek nofiksēts PU periods (trīs gadi), kas sākas ar nākamā pilnā mēneša 1. datumu. PU gads var nesakrist ar kalendāro gadu. Aģentūra informē akciju sabiedrību “Attīstības finanšu institūcija Altum” (turpmāk – sabiedrība “Altum”) par saskaņotā PU perioda sākuma un beigu datumu.Gadījumā, ja kopš investīciju projekta pilnīgas pabeigšanas Atbalsta pretendents divu gadu laikā nav iesniedzis Aģentūrā Iesniegumu, Aģentūra uzsāk un turpmākos trīs gadus īsteno investīciju projekta PU. | Iesniegums;Business.gov.lv. |
| 2. | Aģentūrā ir iesniegta informācija par investīciju projekta ietvaros iesniegtajā pieteikumā norādīto rādītāju kritēriju izpildi konkrētajā pēcuzraudzības gadā. | Pēc katra attiecīgā PU gada noslēgšanās Atbalsta pretendenta paraksttiesīgā persona iesniedz Aģentūrā informāciju par investīciju projekta ietvaros iesniegtajā pieteikumā norādīto rādītāju kritēriju izpildi atbilstoši Aģentūras ieteiktajai atskaites formai (Aģentūras iekšējo noteikumu “Kārtība, kādā Latvijas Investīciju un attīstības aģentūra veic investīciju projektu rādītāju pēcuzraudzību aizdevumu programmā “Aizdevumi ar kapitāla atlaidi investīciju projektiem komersantiem konkurētspējas veicināšanai” pirmās un slēgtās atlases kārtas ietvaros” 3. pielikums.)Informāciju par Atbalsta pretendenta investīciju projekta īstenošanas rezultātā sasniegto **preču vai pakalpojumu eksporta apjomu** un **veiktajiem ieguldījumiem pētniecības un attīstības (turpmāk – P&A) darbībās** attiecīgajā pārskata periodā Atbalsta pretendents iesniedz no saviem grāmatvedības reģistriem. **Iesniegtās informācijas patiesumu ir apliecinājis zvērināts revidents.**Pārbauda, vai Atbalsta pretendenta iesniegtā informācija ir parakstīta:* ja informācija ir saņemta Aģentūras e-pastā, pārbauda, vai tā ir parakstīta ar drošu elektronisko parakstu un apliecināta ar laika zīmogu;
* ja informācija ir saņemta Aģentūrā pa pastu vai klātienē, pārbauda, vai uz tās ir pašrocīgs paraksta oriģināls.

Pārbauda, vai iesniegto informāciju ir parakstījusi Atbalsta pretendenta paraksttiesīgā persona. Informāciju par paraksttiesīgo personu pārbauda "Lursoft" pilnās izziņas sadaļā "Valde" un "Prokūru saraksts".Elektroniski aizpildītai pārbaudes lapai pievieno izdruku no "Lursoft", no kuras redzams, kas ir Atbalsta pretendenta paraksttiesīgās personas. Ja iesniegto informāciju nav parakstījusi paraksttiesīgā persona, pārbauda, vai iesniegtajai informācijai ir pievienota pilnvara.Atbalsta pretendenta iesniegtā informācija ir reģistrēta un pieejama elektroniski Business.gov.lv.Ja Atbalsta pretendents informāciju par investīciju projekta ietvaros iesniegtajā pieteikumā norādīto rādītāju kritēriju izpildi par konkrēto PU gadu Aģentūrai nav iesniedzis, Aģentūra sagatavo lēmumu par pieteikumā norādīto rādītāju neizpildi attiecīgajā PU gadā, un par pieņemto lēmumu informē sabiedrību "Altum".Aģentūra triju mēnešu laikā pēc attiecīgā PU gada noslēguma izvērtē Atbalsta pretendenta iesniegto informāciju par investīciju projekta rādītāju izpildi vai neizpildi atbilstoši turpmāk minētajam 3., 4., 5., 6. un 7. PU kritērijam, pieņem lēmumu par projekta pieteikumā norādīto investīciju projekta rādītāju izpildi vai neizpildi, un par pieņemto lēmumu informē sabiedrību “Altum”. | Atbalsta pretendenta iesniegtā informācija;Publiski pieejamā datu bāze “Lursoft” (turpmāk – Lursoft);Aģentūras ieteiktā atskaites forma;Business.gov.lv. |
| 3. | **Mēneša vidējā bruto darba samaksa darbiniekiem**, kas pieņemti darbā investīciju projekta īstenošanas rezultātā, nav mazāka par mēneša vidējās bruto darba samaksas apmēru iepriekšējā gadā tajā statistiskajā reģionā, kurā tiks īstenots investīciju projekts, kam piemērots koeficients 1,3 (izņemot Rīgu, kur mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā, kam piemērots koeficients 1,3). | Kritērijā tiek pārbaudīta Atbalsta pretendenta mēneša vidējās bruto darba samaksas darbiniekiem, kas pieņemti darbā investīciju projekta īstenošanas rezultātā, atbilstība projekta pieteikumā un Aģentūras 2022. gada 20. jūlija iekšējo noteikumu Nr.1.1-29.1/2022/18 “Kārtība, kādā Latvijas Investīciju un attīstības aģentūra izvērtē projekta pieteikumu aizdevumu programmai "Aizdevumi ar kapitāla atlaidi investīciju projektiem komersantiem konkurētspējas veicināšanai”” 2. pielikuma “Pieteikuma vērtēšanas kritēriju pārbaudes lapa” (turpmāk – Pārbaudes lapa) 1. kvalitātes kritērijā norādītajai vērtībai. Kvalitātes kritērijā aprēķins tiek veikts saskaņā ar Pārbaudes lapas 1. kvalitātes kritērijā aprēķināto vērtību.Projekta ietvaros faktiski pieņemto pilnas slodzes darbinieku skaits tiek salīdzināts ar projekta pieteikumā norādīto informāciju par plānoto jaunradīto darba vietu skaitu, kas tika izmantots mēneša vidējās bruto darba samaksas aprēķinam.Valsts ieņēmumu dienestam (turpmāk – VID) tiek pieprasīta informācija par:1. Atbalsta pretendenta un tā Latvijā reģistrēto saistīto uzņēmumu darbiniekiem, lai pārliecinātos, vai Atbalsta pretendenta norādītie investīciju projekta īstenošanas rezultātā pieņemtie darbinieki divu gadu laikā pirms finansējuma pieteikuma iesniegšanas dienas (sākot no 2020. gada līdz finansējuma pieteikuma iesniegšanas dienai) nav tikuši nodarbināti Atbalsta pretendenta vai tā Latvijā reģistrēto saistīto personu grupā;
2. visu projekta īstenošanas rezultātā pieņemto darbinieku kopējo aprēķināto bruto darba samaksu katram darbiniekam attiecīgā PU gada ietvaros.

VID sniegto informāciju pievieno kā piesaistni Business.gov.lv pie PU pārbaudes lapas.Visu attiecīgo darbinieku bruto algu summa par attiecīgo PU gadu tiek dalīta ar 12 un pieņemto darbinieku skaitu, iegūstot vidējo mēneša bruto darba samaksu.Atbalsta pretendenta faktiskā mēneša vidējā bruto darba samaksa projekta ietvaros pieņemtajiem darbiniekiem attiecīgajā pēcuzraudzības gadā tiek dalīta ar vidējo bruto darba samaksu, atbilstoši pieejamajiem Centrālās statistikas pārvaldes datiem, iepriekšējā kalendārajā gadā pirms **PU gada** uzsākšanas konkrētajā statistiskajā reģionā (pēc NUTS 3 2021. gada datu reģiona), iegūstot koeficientu, kas norāda vidējo bruto darba samaksu attiecībā pret iepriekšējo gadu konkrētajā statistiskajā reģionā, kur tika īstenots projekts, lai pārliecinātos par Pārbaudes lapas 1. kvalitātes kritērija izpildi, par ko vērtējumā tika piešķirti punkti.Veicot PU kritērija pārbaudi pret projekta pieteikumā un Pārbaudes lapā norādīto informāciju, jāizpildās projekta ietvaros plānoto pieņemto darbinieku skaitam, vidējai bruto darba samaksai un Pārbaudes lapas 1. kvalitātes kritērija vērtējumā norādītajam koeficientam. Kritērija vērtējumā iegūto projekta ietvaros pieņemto darbinieku skaitu un faktisko vidējo bruto darba samaksu salīdzina ar projekta pieteikumā un Pārbaudes lapā norādīto informāciju, kā arī aprēķināto koeficientu salīdzina ar Atbalsta pretendentam Pārbaudes lapas 1. kvalitātes kritērijā piemēroto vērtību, visu informāciju norādot PU pārbaudes lapas ailē “Piezīmes”.Ja pieņemto darbinieku skaits, vai faktiskā vidējā bruto darba samaksa neatbilst projekta pieteikumā un Pārbaudes lapā norādītajai informācijai, vai iegūtais bruto darba samaksas koeficients, proti, **salīdzinot faktisko bruto darba samaksu konkrētajā PU gadā pret iepriekšējo gadu**, ir mazāks nekā 1. kvalitātes kritērija aprēķinā piemērotais lielums, par kādu vērtējumā tika piešķirti attiecīgi punkti, 3. PU pārbaudes kritērijs netiek izpildīts.Ja iepriekš minētie rādītāji tiek izpildīti, 3. PU pārbaudes kritērijā tiek piešķirts pozitīvs vērtējums. | Projekta pieteikums;Atbalsta pretendenta iesniegtā informācija;VID sniegtā informācija;Centrālās statistikas pārvaldes dati;Ekonomikas ministrijas 21.06.2024. vēstule Nr. 3.16-1/2024/3605N. |
| 4. | Investīciju projekta īstenošanas rezultātā **preču vai pakalpojumu eksporta apjoms ir vismaz 3 000 000 *euro* gadā** | Kritērijā tiek pārbaudīts, vai investīciju projekta īstenošanas rezultātā preču vai pakalpojumu eksporta apjoms katrā PU gadā ir sasniegts atbilstoši projekta pieteikuma sadaļā “Plānotais preču un pakalpojumu eksporta apjoms piecu gadu laikā pēc projekta pilnīgas pabeigšanas” norādītajam eksporta apjomam konkrētajā PU gadā.Faktiskais projekta īstenošanas rezultātā radītā eksporta apjoms tiek dalīts ar plānotās kapitāla atlaides lielumu un reizināts ar 100, lai pārliecinātos par Pārbaudes lapas 2. kvalitātes kritērija izpildi, par ko vērtējumā tika piešķirti punkti.Atbalsta pretendenta faktisko investīciju projekta īstenošanas rezultātā sasniegto eksporta apjomu salīdzina ar konkrētajā PU gadā plānoto eksporta apjomu, norādot informāciju PU pārbaudes lapas ailē “Piezīmes”.Ja faktiskais eksporta apjoms konkrētajā PU gadā ir mazāks nekā plānotais eksporta apjoms konkrētajā PU gadā, vai netiek izpildīta Pārbaudes lapas 2. kvalitātes kritērija vērtējumā piemērotā vērtība (eksporta apjoms gadā % no kopējā kapitāla atlaides apmēra) 4. PU pārbaudes kritērijs netiek izpildīts.Ja investīciju projekta īstenošanas rezultātā radītā eksporta rādītājs tiek izpildīts un tiek izpildīta Pārbaudes lapas 2. kvalitātes kritērijā piemērotā vērtība, 4. PU pārbaudes kritērijā tiek piešķirts pozitīvs vērtējums. | Projekta pieteikums;Atbalsta pretendenta iesniegtā informācija;Lursoft. |
| 5. | Investīciju projekta īstenošanas rezultātā **uz katriem kopējās pieejamās kapitāla atlaides 250 000 *euro* ir radīta viena jauna darba vieta ar pilnu darba slodzi**, un kopā ir radītas vismaz 12 jaunas darba vietas ar pilnu darba slodzi, un tās ir saglabātas visā attiecīgajā pēcuzraudzības periodā.Personas, kuras plānots nodarbināt jaunradītajās darba vietās, divu gadu laikā pirms finansējuma pieteikuma iesniegšanas dienas nevar tikt nodarbinātas investīciju projekta iesniedzēja vai tā saistīto personu grupā atbilstoši Valsts ieņēmumu dienesta vai Valsts sociālās apdrošināšanas aģentūras sniegtajai informācijai. | Kritērijā tiek pārbaudīta faktiski projekta ietvaros pieņemto darbinieku skaita atbilstība projekta pieteikumā norādītajai informācijai par plānoto jaunradīto darba vietu skaitu, kas tika izmantots Pārbaudes lapas 3. kvalitātes kritērija aprēķinā.Projekta ietvaros radīto darba vietu pārbaude tiek veikta atbilstoši šīs procedūras 3. punktā minētajam.Plānotās kapitāla atlaides lielums tiek dalīts ar faktisko projekta ietvaros pieņemto darbinieku skaitu, iegūstot vērtību, lai pārliecinātos par Pārbaudes lapas 3. kvalitātes kritērija izpildi, par ko vērtējumā tika piešķirti punkti.Ja projekta īstenošanas rezultātā faktiski pieņemto darbinieku skaits ir mazāks nekā projekta pieteikumā norādītā plānotā vērtība, kas tika izmantota 3. kvalitātes kritērija aprēķinā, vai netiek izpildīta Pārbaudes lapas 3. kvalitātes kritērijā piemērotā vērtība, 5. PU pārbaudes kritērijs netiek izpildīts.Ja investīciju projekta īstenošanas rezultātā faktiski pieņemto darbinieku skaits tiek izpildīts un tiek izpildīta Pārbaudes lapas 3. kvalitātes kritērijā piemērotā vērtība, 5. PU pārbaudes kritērijā tiek piešķirts pozitīvs vērtējums. | Projekta pieteikums;Atbalsta pretendenta iesniegtā informācija;VID sniegtā informācija. |
| 6. | Komersanta **ieguldījumu apjoms pētniecībā un attīstībā** uzņēmuma līmenī ir vismaz 250 000 euro gadā. | Kritērijā tiek pārbaudīts, vai faktiskais ieguldījumu apjoms pētniecības un attīstības (turpmāk – P&A) darbībās uzņēmuma līmenī katrā PU gadā ir sasniegts atbilstoši projekta pieteikuma sadaļā “Plānotais bruto ieguldījumu apjoms pētniecībā un attīstībā piecu gadu laikā pēc investīciju projekta pilnīgas pabeigšanas (euro)” norādītajam P&A ieguldījumu apjomam konkrētajā PU gadā.Ieguldījumu apjoms P&A darbībās var tikt vērtēts ieskaitot saistīto uzņēmumu ieguldījumu, kas ir tiešā mērā saistāms ar konkrēto investīciju projekta realizēšanu. Ieguldījumu apjoms P&A darbībās tiek vērtēts investīciju projekta pieteiktajā nozarē (vienā (vai vairākās, ja attiecināms) no MK noteikumu Nr. 503 19.2.apakšpunktā minētajām RIS 3 nozarēm).Faktiskais ieguldījumu apjoms P&A darbībās tiek dalīts ar plānotās kapitāla atlaides lielumu un reizināts ar 100, lai pārliecinātos par Pārbaudes lapas 4. kvalitātes kritērija izpildi, par ko vērtējumā tika piešķirti punkti.Ja konkrētajā PU gadā Atbalsta pretendenta ieguldījumu apjoms P&A darbībās uzņēmuma līmenī ir mazāks nekā projekta pieteikumā norādītā plānotā vērtība konkrētajā PU gadā, vai netiek izpildīta Pārbaudes lapas 4. kvalitātes kritērijā piemērotā vērtība, 6. PU pārbaudes kritērijs netiek izpildīts.Ja faktiskais ieguldījumu apjoms P&A darbībās tiek izpildīts un tiek izpildīta Pārbaudes lapas 4. kvalitātes kritērijā piemērotā vērtība, 6. PU pārbaudes kritērijā tiek piešķirts pozitīvs vērtējums. | Projekta pieteikums;Atbalsta pretendenta iesniegtā informācija;Lursoft. |
| 7. | **Vismaz 20 % no investīciju projekta ieguldījumiem ir vērsti uz ieguldījumiem zaļo tehnoloģiju izmantošanā** produktu ražošanas un pakalpojumu sniegšanas procesā un citu uz klimata pārmaiņu ietekmes mazināšanu vērstu produktu ražošanā. | Atbalsta pretendents, atbilstoši Aģentūras ieteiktajai pārskata formai, iesniedz Aģentūrā detalizētu informāciju par projekta ietvaros iegādātajiem aktīviem, norādot ieguldījumu apmēru pa pozīcijām, kā arī skaidrojumu un pamatojumu par konkrēto aktīvu atbilstību ieguldījumiem, kas vērsti zaļo tehnoloģiju izmantošanā.Kritērijā tiek pārbaudīts investīciju projekta ieguldījumu apmērs, kas vērsts uz ieguldījumiem zaļo tehnoloģiju izmantošanā, kopējos ieguldījumos (attiecināmās plus neattiecināmās izmaksas), kas tika izmantots Pārbaudes lapas 5. kvalitātes kritērija aprēķinā.Attiecīgo aktīvu, kas vērsti zaļo tehnoloģiju izmantošanā, ieguldījumu apmērs (*euro)* tiek dalīts ar kopējiem investīciju projekta ieguldījumiem (*euro*), kas tika ņemti vērā uz projekta Pieteikuma vērtēšanas brīdi Aģentūrā, un reizināts ar 100, lai pārliecinātos par Pārbaudes lapas 5. kvalitātes kritērija izpildi, par ko vērtējumā tika piešķirti punkti.Ja faktiskais ieguldījumu apjoms zaļo tehnoloģiju izmantošanā ir mazāks nekā projekta pieteikumā norādītā plānotā vērtība, kas tika izmantota Pārbaudes lapas 5. kvalitātes kritērija aprēķinā (rādītāja atšķirību gadījumā par pamatu ņemot Pārbaudes lapas 5. kvalitātes kritērija aprēķinā norādīto vērtību), vai netiek izpildīta Pārbaudes lapas 5. kvalitātes kritērijā piemērotā vērtība, 7. PU kritērijs netiek izpildīts.Ja faktiskais ieguldījumu apjoms zaļo tehnoloģiju izmantošanā tiek izpildīts un tiek izpildīta Pārbaudes lapas 5. kvalitātes kritērijā piemērotā vērtība, 7. PU pārbaudes kritērijā tiek piešķirts pozitīvs vērtējums. | Projekta pieteikums;Atbalsta pretendenta iesniegtā informācija. |